Juventus F.C. Juventus FC - logo black .svg Ła o pi senplisemente Juventus o Juve l'e na scuadra de bałon de ła cità de Turìn. Ła ze stada fondada inte'l 1897 da un pochi de studenti de Turìn e ła ze senpre stada in Serie A, fora che inte ła stajon 2006/2007 che ła ghe ha tocà ndar in Serie B par via de "Calciopołi" anca se ła gavéa vinto el canpionato de l'ano prima in Serie A. Ła ze tornada su suito vinsendo el canpionato de Serie B, ciapando anca a copa "Ałe de ła Vitoria" . In Itàlia ła ze cueła che ła ga vinsesto de pi co 34 scudeti , 13 cope Itałia, 7 suparcope italiane, 1 copa Ałe de ła Vitoria e tra cuełi intarnasionałi 2 cope intarcontinentałi, 2 cope dei canpioni, 1 copa de łe cope, 3 cope UEFA, 2 suparcope UEFA e 1 copa Intertoto. Ła Juve o "vecia Siora" o "moroza d'Itałia" łe ze ła scuadra co pì tifozi in Itàlia e ła ghe ne ga arcuanti anca in tuto el resto de'l mondo. Fin dai ani vinti ła ze łigada a ła fameja Agnelli e ła ga zogàd da'l 1930 inte'l stadio "Comunałe" dopo dedicà a "Vittorio Pozzo", da'l 1990 dopo i mondiałi italiani ła ze ndà a'l "de łe Alpi" e da'l 2006 ła zoga inte'l vecio comunałe che ades el se ciama "Ołinpico" par via de łe Ołinpiadi invernałi de'l 2006. Dove che l'jera el "de łe Alpi" ades ij'e drio costruir ła nova Juventus Arena ciamada "Allianz Stadium" . El sinboło de ła scuadra ła ze na Zebra. Inte'l canpionato 2017/2018 ła ga vinsesto el scudeto. Dal 1923 ła Sosietà ła ze stà łigà a ła fameja Agnelli deventando cusì el primo ezenpio de sodałisio taliàn sportivo a łeveło inprenditoriàl. La Juve l'è deventà ła prima Sosietà sportiva rivar a'l profesionizmo in Italia, e in Eoropa a vinser tute tre łe mazori conpetision continentałi, cuesto inte l'ano 1985, ła Champions League , Copa de łe Cope e Copa UEFA e ła Copa Intertoto. Inte i segondi ani '90, ła se ga pozisionà intrà i primi dieze club inte'l mondo in canpo finansiario. Da'l 2001 ła ze entrà in Borsa. Inte'l 2001 ła ze stà inserìa da ła FIFA a'l sètemo posto prima itałiana, inte ła clasifega dei megio cleb inte'l mondo. Inte'l 2009 mejo scuadra de'l Paeze e segonda in Eoropa, drìo el Real Madrid de'l vintèzemo sècoło. L'ano de ła nassita del Sport-Club Juventus xe stà el 1897, in autuno. fondà so' inisiativa de un grupo de studenti del liceo classico Massimo d'Azzeglio ; tra łòri i fradèłi Eugenio Canfari e Enrico Canfari. Tre ani drìo el club se ga iscrito par la prima volta al so primo canpionato nasionàłe. Inte el 1905 ga vinto el so primo titoło a livèło nasionàl. L'ano drìo el prexidente sguìsaro Alfred Dick, dopo alcune discusion de spogiatoio ga dovesto łasàr e co un grupo de soci ga creà el Football Club Torinese o sia el Torino Football Club, da dove xe rivà l'orìxene del Derby de ła Mołe e da quel momento ła Società ga avùo na serie de problemi finansiari e sportivi che ga menà ła scuadra debòto in retrocesion, questo inte ła Promosion "1912-1913". Dopo ła prima guera mondiàl la Juventus ga riciapà vigor co prexidente Giuseppe Hess e Corrado Corradini, mejorando ła so poxision in canpionato e scomissiando a darghe i primi xogadori a ła Nasionàl de calcio de l'Italia. El 24 lujo 1923 Edoardo Agnelli xe deventà prexidente de ła Società torinexe, xe rivà un primo ałenator profesionista da l'Ongarìa, Jenő Károly , e ga otegnùo ła vitoria del secondo scudeto in canpionato inte ła staxon 1925-26.